Kay Boyle
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Kay Boyle var en amerikansk forfatter. Hun bodde i mellomkrigstiden mest i Frankrike, var i USA noen år etter 1941, deretter i Tyskland som journalist, til hun i 1963 flyttet til California.
Hun er særlig kjent for sine noveller, som ofte kan være eksperimentelle, blant annet Wedding Day and Other Stories (1929) og mange senere samlinger. Mange av novellene og romaner som Plagued by the Nightingale (1931), My Next Pride (1934) og Generation Without Farewell (1934) er om amerikanere i europeisk miljø. Sammen med Robert McAlmon skrev Boyle den selvbiografiske Being Geniuses Together (1968). Av senere verker kan nevnes diktsamlingen Testament for My Students (1970) og romanen The Underground Woman (1975). Les mer i Store norske leksikon USAs litteratur